Melamín finnst á ný í kínverskum matvælum
Þrjú kínversk fyrirtæki hafa orðið uppvís af því að selja matvæli blönduð melamíni. Talið  er að sex ung börn hafi látist í Kína árið 2008 eftir að hafa fengið þurrmjólk með melamíni í en það er lífrænt efni, sem notað er í iðnaði, t.d. til að framleiða hart og óbrjótanlegt plast og einnig lím.
Það er mjög köfnunarefnisríkt en köfnunarefni í fóðri þykir gefa góða vísbendingu um próteininnihald þess. Efnið veldur hins vegar nýrnabilun hjá ungabörnum.
Í næsta mánuði hefjast væntanlega réttarhöld yfir þremur yfirmönnum kínversks mjólkurframleiðanda sem grunaðir eru um að hafa látið blanda melamíni í vörur fyrirtækisins. Í kínversku dagblaði er greint frá því í dag að yfirvöld í Guizhou héraði hafi fundið melamín í matvælum og að magnið væri meira en heimilt væri í fæðu. Ekki er vitað hvort að það megi rekja til mengaðs mjólkurdufts sem var innkallað á sínum tíma. Segir í blaðinu að fyrirtækin sem um ræði segi að melamínið hljóti að hafa verið í mjólkurdufti sem notað var í matvælin.
Árið 2008 kom í ljós að mjólkurframleiðendur í Kína bættu margir melamíni í vöru sína til þess að auka próteinmagnið í henni. Auk þeirra sex barna sem létust þá veiktust um 300 þúsund börn vegna eitraðs mjólkurdufts.
Alls hefur 21 verið dæmdur vegna þessa og tveir þeirra teknir af lífi. Hinir voru dæmdir í fangelsi, frá tveggja ára til lífstíðar fyrir aðild að málinu. Þrír eiga yfir höfði sér dauðarefsingu vegna þessa.
Þrjú kínversk fyrirtæki hafa orðið uppvís af því að selja matvæli blönduð melamíni.
Talið  er að sex ung börn hafi látist í Kína árið 2008 eftir að hafa fengið þurrmjólk með melamíni.
Það er lífrænt efni, sem notað er í iðnaði, t.d. til að framleiða hart og óbrjótanlegt plast.
Efnið veldur hins vegar nýrnabilun hjá ungabörnum.
Kom í ljós að mjólkurframleiðendur í Kína bættu margir melamíni í vöru sína til þess að auka próteinmagnið í henni.
Alls hefur 21 verið dæmdur vegna þessa og tveir þeirra teknir af lífi.